
REPUBLIKA  HRVATSKA
TRGOVAČKI SUD U ZAGREBU					 
Zagreb, Amruševa 2/II
			                                        85. St-1400/18

U  I M E  R E P U B L I K E  H R V A T S K E

R J E Š E N J E

Trgovački sud u Zagrebu, po sucu mr.sc. Ivani Koštarić Fegeš, u stečajnom postupku povodom prijedloga Financijske agencije, Zagreb, Ulica grada Vukovara 70, OIB: 85821130368, za otvaranje stečajnog postupka nad dužnikom MGP-ZUBIĆ d.o.o., Dubrava, Ladina 13, OIB: 67615490968, 5. rujna 2018.,
					
r i j e š i o    j e

 	Obustavlja se stečajni postupak nad dužnikom MGP-ZUBIĆ d.o.o., Dubrava, Ladina 13, OIB: 67615490968.
					Obrazloženje

Financijska agencija podnijela je prijedlog za otvaranje stečajnog postupka nad dužnikom MGP-ZUBIĆ d.o.o., Dubrava, Ladina 13, OIB: 67615490968, na temelju odredbe članka 110. stavka 1. Stečajnog zakona (“Narodne novine” broj 71/15 i 104/17, dalje: SZ).
Osoba ovlaštena za zastupanje dužnika po zakonu Stjepan Hrastovec je na ročištu radi očitovanja o prijedlogu za otvaranje stečajnog postupka održanom 5. rujna 2018. dostavio Očevidnik o redoslijedu plaćanja s obračunatom kamatom od 4. rujna 2018. Uvidom u navedeni Očevidnik utvrđeno je kako na dan 4. rujna 2018. dužnik nema nepodmirenih obveza i kako dužnikov račun nije blokiran. Posljedično, sud je utvrdio da je dužnik postao sposoban za plaćanje zbog čega je, na temelju odredbe članka 128. stavka 9. SZ-a, odlučeno kao u izreci rješenja.
U Zagrebu 5. rujna 2018.
SUDAC
mr.sc. Ivana Koštarić Fegeš, v.r.
UPUTA O PRAVNOM LIJEKU
Protiv ovog rješenja može se izjaviti žalba Visokom trgovačkom sudu Republike Hrvatske u roku od 8 dana od dostave rješenja, a ulaže se putem ovog suda u 2 primjerka za sud i po 1 za svaku protivnu stranku. Dostava se smatra obavljenom istekom osmoga dana od dana objave ovog rješenja na mrežnoj stranici e-oglasna ploča Trgovačkog suda u Zagrebu (članak 12. stavak 1. SZ-a).

Za točnost otpravka - ovlašteni službenik
Natalija Perković

